ຍີ່​ປຸ່ນ ເພີ້ມ ຄວາມ​ກົດ​ດັນ ຕໍ່​ຈີນ ໃນ​ເຂດ ​ທະ​ເລ​ ຂອງ​ເອ​ເຊຍ ຕາ​ເວັນສຽງ​ໃຕ້ 
ນາ​ຍົກລັດ​ຖະ​ມົນ​ຕີ​ຍີ່​ປຸ່ນ ໃຫ້​ຄຳ​ໝັ້ນ​ສັນ​ຍາ​ວ່າ ຈະ​ເຮັດ​ວຽກ​ ຮ່ວມ​ກັບ​ຫວຽດ​ນາມ ໃນ​ດ້ານ​ຄວາມ​ໝັ້ນ​ຄົງ ​ຂອງ​ເຂດ​ທະ​ເລ​ຈີນ​ໃຕ້.
ການຊ້ອມລົບ ໃນໄລຍະສອງເດືອນທີ່ຜ່ານມາ ຢູ່ໃນເຂດທະເລຈີນໃຕ້ ທີ່ຍັງມີ ການຂັດແຍ້ງກັນນັ້ນ ໄດ້ເປີດເຜີຍໃຫ້ເຫັນເຖິງການເຄື່ອນໄຫວ ທີ່ເພີ້ມທະວີຂຶ້ນ ແບບຍາວນານແລະຄົງຕົວຂອງຍີ່ປຸ່ນ ຢູ່ໃນຂົງເຂດດັ່ງກ່າວ ທີ່ໂຕກຽວມີຜົນປະ ໂຫຍດທາງດ້ານຍຸດທະສາດ ທີ່ລວມທັງການເຮັດໃຫ້ປັກກິ່ງ ຖືກກວດກາລະວັງ ເບິ່ງ ອີກດ້ວຍ ໃນເດືອນກັນຍາຜ່ານມາ ກຳປັ່ນດຳນ້ຳລຳນຶ່ງ, ພ້ອມກັບ ກຳປັ່ນບັນທຸກເຮືອບິນເຮ ລິຄອບເຕີ ແລະເຮືອພິຄາດ 2 ລຳຂອງຍີ່ປຸ່ນ ໄດ້ເຂົ້າຮ່ວມການຊ້ອມລົບໃນທະເລທີ່ ຍັງມີການອ້າງເອົາກຳມະສິດແຂ່ງກັນ ໂດຍລັດຖະບານ 6 ປະເທດ ຊຶ່ງໃນນັ້ນ ມີຈີນ ເປັນປະເທດທີ່ມີກຳລັງທະຫານແຂງແກ່ນກວ່າໝູ່ທີ່ສຸດ ການຊ້ອມລົບດັ່ງກ່າວແມ່ນ ສ່ວນນຶ່ງຂອງການຊ້ອມລົບເປັນເວລາສອງເດືອນທີ່ເອີ້ນວ່າ ການປະຕິບັດງານ ໃນ ເຂດທະເລອິນໂດ-ເອເຊຍຕາເວັນອອກສຽງໃຕ້ ປີ 2018 ທີ່ຖືກອອກແບບມາ ເພື່ອ ສົ່ງເສີມ "ການເຮັດວຽກຮ່ວມກັນກັບກອງທັບເຮືອປະເທດຕ່າງໆ ທີ່ເປັນພາຄີຂອງ ພວກເຮົາ," ນັ້ນຄືຄຳເວົ້າຂອງກອງກຳລັງປ້ອງກັນຕົວທາງທະເລຂອງຍີ່ປຸ່ນ ທີ່ຂຽນ ຢູ່ໃນເວັບໄຊຂອງຕົນ ຫລັງຈາກນັ້ນ, ໃນວັນຈັນຜ່ານມາ ທ່ານ ຊິນໂຊ ອາເບະ (Shinzo Abe) ນາຍົກລັດ ຖະມົນຕີຂອງຍີ່ປຸ່ນ ກໍໃຫ້ຄຳໝັ້ນສັນຍາວ່າ ຈະເຮັດວຽກຮ່ວມກັບຫວຽດນາມ ໃນ ດ້ານຄວາມໝັ້ນຄົງຂອງເຂດທະເລຈີນໃຕ້ ສອງມື້ກ່ອນໜ້ານັ້ນ ກຳລັງທະຫານ ຂອງຍີ່ປຸ່ນກໍໄດ້ທຳການຊ້ອມລົບ ເພື່ອຍົກພົນຂຶ້ນບົກທີ່ຫາດຊາຍແຄມທະເລ ຮ່ວມກັບພາຄີຂອງເຂົາເຈົ້າ ຢູ່ໃນຟີລິບປິນ ຍີ່ປຸ່ນບໍ່ໄດ້ກ່າວອ້າງເອົາກຳມະສິດໃນເຂດທະເລຈີນໃຕ້ ທີ່ມີຄວາມກວ້າງ 3 5 ລ້ານ ຕາລາງກິໂລແມັດ ທີ່ມີເຂດໜ່ານນ້ຳຍາວຢຽດ ນັບແຕ່ຮົງກົງ ໄປຫາ ບໍນຽວ, ໃນຂະນະ ທີ່ຫວຽດນາມ ແລະຟີລິບປິນ ກໍອ້າງເອົາກຳມະສິດຄືກັນ ແຕ່ວ່າປະເທດດັ່ງກ່າວ ຢາກເຮັດໃຫ້ການຂົນສົ່ງສິນຄ້າ ທາງເຮືອ ແລະເສັ້ນທາງທີ່ເປັນແຫລ່ງທຳມະຊາດ ເປີດໄວ້ໃຫ້ຄົນໃຊ້ ໃນຂະນະທີ່ເຮັດໃຫ້ການຄວບຄຸມທີ່ ເພີ້ມທະວີຂຶ້ນຂອງຈີນມິດ ງຽບລົງ ຊຶ່ງລວມທັງ ການເຮັດເກາະທຽມ ເພື່ອສ້າງສະຖານທີ່ຮັບໃຊ້ທາງທະຫານ ໂຕກຽວ ຊຶ່ງເປັນພັນທະມິດຂອງສະຫະລັດຍັງໄດ້ມີການຂັດແຍ້ງກັບປັກກິ່ງ ຢູ່ໃນ ກໍລະນີທະເລຈີນຕາເວັນອອກ ຕ່າງຫາກອີກດ້ວຍ